Περιγραφή Δραστηριότητας

B΄ δημοτικού

Τάξη:

Ακούμε μία απλοποιημένη έκδοση του γνωστού παραμυθιού «Πινόκιο» και χορεύουμε παριστάνοντας τον «Πινόκιο».

Τα παιδιά μαθαίνουν λεξιλόγιο και φράσεις ακούγοντας το παραμύθι του Πινόκιο, μιας ξύλινης κούκλας που τελικά- μετά από πολλές περιπέτειες- γίνεται αληθινό αγόρι και αποκτά μια πολύ καλή σχέση με τον δημιουργό-πατέρα του, Τζεπέτο.

Περιεχόμενο:

- Να επαναλάβουν λεξιλόγιο σχετικό με τα μέρη του ανθρώπινου σώματος αλλά και των ζώων
- Να μάθουν διάφορες καινούριες λέξεις, όπως: carpenter, fairy, school, cage, raft, magic wand, sea, ocean
- Να συνδυάσουν εικόνες με λέξεις που ακούν
- Να χρησιμοποιήσουν αγγλικές λέξεις βλέποντας τις αντίστοιχες εικόνες

Γλωσσικοί στόχοι:

- Να μπορούν να παρακολουθήσουν την εξέλιξη μια ιστορίας ακούγοντάς τη
- Να κατανοήσουν την έννοια της συνοχής και της συνέχειας σε μια ιστορία
- Να κατανοήσουν το ηθικό δίδαγμα της ιστορίας, ότι δηλαδή: «Τα όνειρα πραγματοποιούνται, αν πραγματικά πιστεύεις σε αυτά»
- Να κινήσουν το σώμα τους, να χορέψουν και να διασκεδάσουν

Παιδαγωγικοί στόχοι:

Υλικά και Μέσα

- Εικόνες της ιστορίας (B_Δ05_C01, B_Δ05_C02, B_Δ05_C03, B_Δ05_C04, B_Δ05_C05)
- Blu tack
- CD (B_Δ05_M01, B_Δ05_M02)

Υλικά:

- CD player και Η/Υ

Μέσα:

- B_Δ05_W01

Φύλλα Εργασίας:

- 2 διδακτικές ώρες

Προτεινόµενος διδακτικός χρόνος:

Προτεινόμενη εκπαιδευτική διαδικασία (1)

Βήμα 1 Λέμε στα παιδιά ότι σήμερα θα θυμηθούμε την ιστορία του Πινόκιο. Τους ρωτάμε αν ξέρουν την ιστορία και αφήνουμε ένα-δύο παιδιά να μας τη θυμίσουν. Τους λέμε ότι θα ακούσουμε την ιστορία στην αγγλική γλώσσα. Τοποθετούμε μία-μία εικόνα (B_Δ05_C01, B_Δ05_C02, B_Δ05_C03, B_Δ05_C04, B_Δ05_C05) στον πίνακα με blu tack και ξεκινάμε την αφήγηση χρησιμοποιώντας μίμηση και αλλαγή στη φωνή μας, π.χ. Once upon a time (κουνάμε τα χέρια μας προς τα πίσω για να δείξουμε το χρόνο, ότι η ιστορία μας αφορά το κάποτε) there was an old (παριστάνουμε τον ηλικιωμένο κάνοντας πως περπατάμε με μπαστούνι) carpenter (κάνουμε ότι κρατάμε ένα πριόνι και πριονίζουμε ένα κομμάτι ξύλο). Συνεχίζουμε έτσι μέχρι το τέλος της ιστορίας όπου τους ρωτάμε να μας πουν τι κατάλαβαν από την ιστορία, τι τους έκανε εντύπωση, ποιος ήρωας τους άρεσε περισσότερο και γιατί, κλπ. Χρησιμοποιούμε και την Αγγλική και τη μητρική γλώσσα για τις ερωτήσεις. Στο τέλος συζητάμε για το ποιο είναι το ηθικό δίδαγμα της ιστορίας.Βήμα 2 Στη συνέχεια μοιράζουμε σε κάθε παιδί το φύλλο εργασίας με την ιστορία και τα κενά (B_Δ05_W01) και κολλάμε στον πίνακα το ίδιο φύλλο με blu tack . Εξηγούμε στα παιδιά ότι θα ακούν την ιστορία και ταυτόχρονα θα τη «διαβάζουν» στο φύλλο εργασίας . Από την ιστορία όμως «λείπουν» κάποιες λέξεις και θα πρέπει να τις αντικαταστήσουν με εικόνες που θα βρουν στο κάτω μέρος του φύλλου εργασίας. Για κάθε λέξη αντιστοιχεί και μια εικόνα. Βάζουμε το CD με την ηχογραφημένη ιστορία (B_Δ05_M01, λόγια). Ξεκινάμε διαβάζοντας ‘Once upon a time, there was an old carpenter’ και μόλις πούμε τη λέξη carpenter σταματάμε το CD και περιμένουμε από τα παιδιά να βρουν την εικόνα με τον ξυλουργό, να την κολλήσουν στο φύλλο τους.Εμείς έχουμε κόψει τις δικές μας εικόνες και ζητάμε από ένα παιδί να σηκωθεί, να επιλέξει τη σωστή εικόνα και να την κολλήσει με blu tack στο δικό μας φύλλο εργασίας, στον πίνακα. Δείχνουμε το κενό στο οποίο μπαίνει η εικόνα έτσι ώστε το παιδί να είναι σίγουρο για το πού ακριβώς θα τοποθετήσει την εικόνα του ξυλουργού. Συνεχίζουμε με το CD: ‘Gepetto’ who made a wooden puppet και σταματάμε πάλι στη λέξη puppet. Σταματάμε το CD, επαναλαμβάνουμε τη λέξη ‘puppet’ και περιμένουμε τα παιδιά να κολλήσουν τη σωστή εικόνα. Μετά σηκώνουμε ένα άλλο παιδί για να κολλήσει τη σωστή εικόνα στο φύλλο εργασίας στον πίνακα. Συνεχίζουμε έτσι με την υπόλοιπη ιστορία από το CD και τις υπόλοιπες εικόνες. Στη συνέχεια, διαβάζουμε την ιστορία από την αρχή και σταματάμε στις εικόνες χωρίς να πούμε τη λέξη. Τώρα πλέον περιμένουμε από τα παιδιά να μας πουν την αντίστοιχη λέξη της κάθε εικόνας, δηλαδή: carpenter, puppet, κλπ. Συνεχίζουμε με τον ίδιο τρόπο με όλες τις εικόνες μέχρι το τέλος της ιστορίας.

Αρχείο pdf

1

Περιγραφή Δραστηριότητας

Αρχείο pdf

2

Προτεινόμενη Εκπαιδευτική Διαδικασία

Αρχείο pdf

3

Υλικό για τον εκπαιδευτικό

Αρχεία δραστηριότητας

4

Αρχεία δραστηριότητας

Προτεινόμενη εκπαιδευτική διαδικασία (2)

Βήμα 3 Λέμε στα παιδιά ότι θα δοκιμάσουμε τις ικανότητές μας στο να κινούμε διάφορα μέρη του σώματός μας και ότι θα μετατραπούμε όλοι σε Πινόκιο χορεύοντας το τραγούδι ‘The Pinocchio song’ (B_Δ05_M02, στίχοι). Τους τονίζουμε ότι θα πρέπει οι κινήσεις όλων μας να είναι συγχρονισμένες. Δημιουργούμε αρκετό ελεύθερο χώρο μέσα στην αίθουσα (ή αν το επιτρέπουν οι καιρικές συνθήκες μπορούμε να χορέψουμε και στο προαύλιο) και βάζουμε το τραγούδι στο CD player. Ζητάμε από τα παιδιά να κάνουν κύκλο.Παίζουμε το αντίστοιχο τραγούδι στον υπολογιστή ενώ παράλληλα παρουσιάζουμε το πρώτο κομμάτι του τραγουδιού δείχνοντας τις κινήσεις που πρέπει να κάνουμε όλοι μαζί, π.χ. Everybody in (κάνουμε βήματα μπροστά), Everybody out (κάνουμε βήματα πίσω), Everybody turn around (κάνουμε στροφή), Everybody shout Hey! (πηδάμε ψηλά και φωνάζουμε ‘Hey!!’ Everybody ready, here we go (βάζουμε τα χέρια μας στους γοφούς μας και λικνιζόμαστε), Let’s do the Pinocchio (κάνουμε τα 2 μας χέρια γροθιές, τα τοποθετούμε μπροστά από τη μύτη μας και κινούμε τη μία γροθιά προς τα κάτω σαν να μεγαλώνει μία μεγάλη/ μακριά μύτη). Στη συνέχεια σηκώνουμε το δεξί μας χέρι (right arm), το αριστερό μας χέρι (left arm), το δεξί μας πόδι (right leg), το αριστερό μας πόδι (left leg), το πηγούνι μας προς τα επάνω (chin up), κάνουμε στροφή (turn around), και καθόμαστε κάτω (sit down)! Παροτρύνουμε τα παιδιά να συνεχίσουν να χορεύουν και να τραγουδούν!

Περιγραφή

δραστηριότητας

Γλωσσικοί στόχοι

Παιδαγωγικοί στόχοι

Υλικά και μέσα

Προτεινόμενη εκπαιδευτική διαδικασία (1)

Εκπαιδευτικό Υλικό

Προτεινόμενη εκπαιδευτική διαδικασία (2)

The Pinocchio story